paragraph_text: Za razliku od Slovačke kojoj je priznata samostalnost, češke pokrajine su anektirane i administrativno podijeljene: periferni dijelovi Češke nastanjeni Sudetskim Nijemcima su stavljeni pod direktnu njemačku upravu, dok su središnji dijelovi nastanjeni Česima pretvoreni u državni protektorat. Nakon poraza sila Osovine u ratu, protektorat prestaje postojati i njegova teritorij je uključena u obnovljenu Čehoslovačku.